**PROTOKOLL Årsmøte 2023 – Rødt Nordre Aker**

Tidspunkt: **9. februar 2023 kl. 19-21**

Sted: Bydelshuset, Nydalsveien 21

Deltakere: Totalt deltok 15 medlemmer

*Saksdokumentene ligger ute på lagets nettside:* ***https://roedt.no/nordre-aker***

Leder i lagsstyret, Claus Fischer, ønsket velkommen og innledet møtet.

1. **Konstituering**

Følgende personer ble foreslått og enstemmig valgt:

* + Møteleder**: Claus Fischer**
  + Referent: **Rune Holm**
  + Til å underskrive protokollen: **Tonje Wigelius Olsen** og **Lars Marius Aas**.

**2. Årsmelding/beretning 2022**

Beretningen ble gjennomgått og kommentert av styrets leder. I motsetning til året før, har dette vært et mer normalt år uten valgkamp.

**3. Regnskap 2022**

Regnskapet ble gjennomgått og kommentert. Vi har generelt brukt lite penger i 2022. Økonomien i laget er god og gir rom for økt aktivitet fremover, hvilket burde komme godt med for valgkampen i 2023.

**4. Årsplan/rammeplan for lagsarbeidet i 2023**

Styrets forslag til prioriterte saker for Rødt Nordre Aker i 2023 ble gjennomgått og kommentert. Hovedpunktene er:

1. Samordning av Rødts arbeid i bydelen
2. Boligpolitikk i bydelen
3. Nye Rikshospitalet – Gaustad/Aker/Ullevål
4. Innføring av 6-timerdagen, spesielt relatert til situasjonen i hjemmehelsetjenesten
5. Utbygging av Trollvanns- og Grefsenkleiva
6. Få Rød Nordre Akers lokalpolitikk mer fram i lokalmiljøet
7. Særstudier på de globale mediemonopolers økende innflytelse på verden
8. Systematisk studiearbeid i laget
9. Medlemsmøter

Det ble en lang og fruktbar diskusjon med stort engasjement knyttet til de enkelte sakene. Punkter tatt opp under debatten:

* Frysja bygges ut og en vil ha mye de samme problemene rundt mangel på parker og utearealer som en har hatt i Nydalen
* Kampen for Maridalsbøndene – de er leilendinger og mange stemmer på Rødt
* Oslo Science City er et initiativ drevet av privatkapital som ønsker å kommersialisere forskning fra Universitetet i Oslo og privatisere gevinstene fra verdiskapningen som det offentlige universitetet står for. De har planer om å kjøpe opp og bygge ut mange av områdene rundt universitetet. Kan Rødt organisere den folkelige motstanden mot dette?
* Forholdstallet mellom aktive medlemmer og totalt antall medlemmer har blitt verre. Ønske om flere medlemsmøter som engasjerer medlemmer. Det er bedre med møter med skarpe meninger enn opplysningsmøtes der alle nikker og er mer eller mindre enige. Møter der det er genuint uklart hva som er riktig linje. Alt dette engasjerer aktive medlemmer. En gang i året bør vi ha et møte som er mer rettet mot ikke-aktive medlemmer.

**Vedtak:** Årsmøtet vedtok rammeplanen for lagsarbeid i 2023 med tilføyelse av punkt om Oslo Science City

**5. Valg**

1. **Styret i lokallaget**

Valgkomiteen ved Helle Borgen meldte om at det ikke har vært mulig å sette sammen en innstilling som møter Rødt vedtekters krav om 50% kvinneandel, og foreslå derfor et ekstraordinært årsmøte kun for styrevalg, arrangert så snart som mulig.

**Vedtak**: Enstemmig vedtatt at styrevalg blir utsatt til ekstraordinært årsmøte

1. **Valgkomite for styre**

Etter forslag fra salen og tatt i betraktning at det ikke har vært noe videre kamp om styreplasser, foreslås det at styret selv fungerer som valgkomite og finner kandidater for å supplere eksisterende styre, spesielt kvinner.

For ordens skyld, eksisterende styre er: Claus Fischer (leder), Ozren Zrno (kasserer), Anne-Grethe Tuseth, Rune Holm, Frank Ryghaug, Tonje Wigelius Olsen, Malek Rasoul.

**Vedtak**: Vedtatt ved akklamasjon.

1. **Valgkomite for bydelsutvalgliste**

Aslak Sira Myhre og Sigrid Staurset stilte villig opp.

**Vedtak**: Vedtatt ved akklamasjon.

1. **Delegater til årsmøte i Rødt Oslo 2023**

Rødt Oslo avholder sitt årsmøte 18-19. mars.   
*(Ref info på nettsiden https://roedt.no/oslo)*

Lagene kan sende delegater i hht. antall betalende medlemmer pr 01.01.2023. Rødt Nordre Aker kan sende 5 delegater i år.

Følgende delegater ble forslått:

* Claus Fischer
* Tonje Wigelius Olsen
* Ozren Zrno
* Rune Holm
* Ronja Johansen
* Elisabeth Augdal Bertonen

**Vedtak**: Valgt ved akklamasjon.

Dessverre ble det vedtatt en delegat for mye ved en feiltagelse, og vi må trekke en mann. Styret vil rette opp dette ved neste styremøte.

1. **Delegat til landsmøte**

Rødt avholder nasjonalt landsmøte 21-23. april 2023. Rødt Nordre Aker kan sende ett delegat. Claus Fischer og Anne-Grethe Tuseth ønsket å stille som delegat. Etter litt debatt ble det foretatt avstemning.

**Vedtak**: Claus Fischer sendes som delegat etter avstemning ved håndsopprekking: 7 - 4.

Med dette var årsmøtet formelt avsluttet. Før møtet ble hevet ble det orientert om andre aktuelle saker i bydelen.

**7. Eventuelt** *(orienteringssaker)*

Følgende saker ble referert og diskutert:

* Arrangement 8. mars ved Jorunn Folkvord – se På Steingrunn for mer informasjon
* Valgkampnotat – Arne Rolijordet har skrevet et godt notat om den kommende valgkampen som anbefales å lese.
* Åpent møte med Seher Aydar – 14. februar. Se På Steingrunn for mer informasjon.
* Planlagt nasjonal aksjonsdag 11. mars – sett av i kalender.

Oslo, 13. februar 2023

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

**Tonje Wigelius Olsen** (sign) **Lars Marius Aas** (sign)